text: [{"text_idx": "#000002", "text": "Lo\u0301gir fyri FSFAga- og etiska regluger\u00f0inReglur fyri do\u0301msnevndirKappingarreglurKappingarregluger\u00f0inKappingarreglur fyri yngri deildirKappingarreglur fyri steypakappingarFo\u0301tbo\u0301ltslo\u0301gin 2023Vallarst\u00f8ddir o.a.Stevnan 2022 (PDF)Veglei\u00f0ing um leikbannRevsing ta\u0301 li\u00f0 ikki m\u00f8ta til dystVeglei\u00f0ing um u\u0301tskiftingDo\u0301marasamsy\u0301ningLeikaraskifti- og sa\u0301ttma\u0301larLeikararegluger\u00f0inLoyvisbr\u00f8vMillummennLoyvisskipaninSGS-go\u0301\u00f0skuskipaninA\u0301rsfra\u0301grei\u00f0ingar hja\u0301 fel\u00f8gunumK\u00e6ruu\u0301rsku\u0301r\u00f0irK\u00e6ruu\u0301rskur\u00f0ir 2023K\u00e6ruu\u0301rskur\u00f0ir 2022K\u00e6ruu\u0301rskur\u00f0ir 2021K\u00e6ruu\u0301rskur\u00f0ir 2020K\u00e6ruu\u0301rskur\u00f0ir 2019K\u00e6ruu\u0301rskur\u00f0ir 2018K\u00e6ruu\u0301rskur\u00f0ir 2017K\u00e6ruu\u0301rskur\u00f0ir 2016K\u00e6ruu\u0301rskur\u00f0ir 2015Rundskriv og kunnger\u00f0irOy\u00f0ubl\u00f8\u00f0"}, {"text_idx": "#000003", "text": "Aga- og etiska regluger\u00f0inReglur fyri do\u0301msnevndir"}, {"text_idx": "#000004", "text": "Kappingarregluger\u00f0inKappingarreglur fyri yngri deildirKappingarreglur fyri steypakappingarFo\u0301tbo\u0301ltslo\u0301gin 2023Vallarst\u00f8ddir o.a.Stevnan 2022 (PDF)Veglei\u00f0ing um leikbannRevsing ta\u0301 li\u00f0 ikki m\u00f8ta til dystVeglei\u00f0ing um u\u0301tskiftingDo\u0301marasamsy\u0301ning"}, {"text_idx": "#000009", "text": "VenjararSkra\u0301in 2023Undankappingar til EMU21-landsli\u00f0ssp\u00e6larar 2007-2023"}, {"text_idx": "#000011", "text": "Venjarar og lei\u00f0ararSkra\u0301in 2023Undankappingar til EMUndankappingar til HMLandsli\u00f0ssp\u00e6larar 1995-2023Landsdystir 1986-2023"}, {"text_idx": "#000019", "text": "S\u00f8ganNevndirFundarfra\u0301sagnirFundur 27. februar 2023Fundur 8. mai 2023Fundur 26. juni 2023Limafel\u00f8g07 VesturABB36B68B71EB/StreymurFC Hoyvi\u0301kFC Su\u00f0uroyHBI\u0301FKI\u0301MBNSI\u0301RoynSka\u0301laTBVi\u0301kingurH\u00f8vu\u00f0svenjararH\u00f8vu\u00f0sungdo\u0301msvenjararSamskipararSamskipararFyrisitinginStarvsfo\u0301lkLeys st\u00f8rvTelduposturDa\u0301tuverndarpolitikkurTrygdLo\u0301gir og reglurLo\u0301gir fyri FSFKappingarreglurLeikaraskifti- og sa\u0301ttma\u0301larLoyvisskipaninK\u00e6ruu\u0301rsku\u0301r\u00f0irRundskriv og kunnger\u00f0irOy\u00f0ubl\u00f8\u00f0A\u0301rsfra\u0301grei\u00f0ingar og roknskapirLei\u00f0sluhandbo\u0301kin 2023KoronaOy\u00f0ubl\u00f8\u00f0Ofta settir spurningar...?Fo\u0301tbo\u0301ltsbla\u00f0i\u00f0 2023 (PDF)To\u0301rsv\u00f8llur"}, {"text_idx": "#000020", "text": "Lo\u0301gir fyri FSFKappingarreglurLeikaraskifti- og sa\u0301ttma\u0301larLoyvisskipaninK\u00e6ruu\u0301rsku\u0301r\u00f0irRundskriv og kunnger\u00f0irOy\u00f0ubl\u00f8\u00f0"}, {"text_idx": "#000025", "text": "Kann man fa\u0301a undant\u00f8k til aldursm\u00f8rkini?"}, {"text_idx": "#000026", "text": "Kappingarreglurnar fyri yngri deildir loyva tveimum m\u00f8guleikum fyri undantak til aldursm\u00f8rkini, i\u00f0 annars eru galdandi."}, {"text_idx": "#000027", "text": "Sp\u00e6lari, i\u00f0 hevur brek ella onnur serlig vi\u00f0urskifti Undantak kann gevast fyri U17 og yngri, um sp\u00e6larin hevur brek ella onnur serlig vi\u00f0urskifti, sum eru va\u0301tta\u00f0 av serk\u00f8num perso\u0301ni. Umso\u0301kn um hetta skal vera latin skrivstovu FSF\u2019s saman vi\u00f0 va\u0301ttanini fra\u0301 serk\u00f8na perso\u0301ninum."}, {"text_idx": "#000028", "text": "Sp\u00e6lari, i\u00f0 er f\u00f8ddur eftir 1. augustUndantak kann gevast til i\u0301 mesta lagi ein (1) sp\u00e6lara, sum er f\u00f8ddur eftir 1. august i\u0301 a\u0301rinum frammanundan aldursmarki\u00f0."}, {"text_idx": "#000029", "text": "D\u00d8MI Fyri U11 deildina er hetta galdandi fyri sp\u00e6larar, sum eru f\u00f8ddir eftir 1. august 2011, i\u00f0 annars bara hev\u00f0i havt loyvi at sp\u00e6lt vi\u00f0 U13."}, {"text_idx": "#000030", "text": "Hvar s\u00f8kir man um undantaksloyvi? Umso\u0301kn um undantaksloyvi skal latast skrivstovuna hja\u0301 FSF. Fyri aldursbo\u0301lkarnar U15 og yngri skal umso\u0301knin vera latin inn a\u0301\u00f0renn 31. august 2023. Fyri aldursbo\u0301lkarnar U16 gentur og U17 dreingir skal umso\u0301knin latast inn, me\u00f0an flytingarvindeyga\u00f0 er opi\u00f0."}, {"text_idx": "#000031", "text": "Kann ein sp\u00e6la vi\u00f0 ba\u0301\u00f0um aldursbo\u0301lkum, ta\u0301 man hevur fingi\u00f0 undantak? Nei. Sp\u00e6lari, i\u00f0 hevur fingi\u00f0 untaksloyvi til yngri deild, kann bara sp\u00e6la vi\u00f0 yngra aldursbo\u0301lkinum."}, {"text_idx": "#000032", "text": "Hvussu leingi er eitt undantak galdandi? Undantak kann gevast fyri fyrru ha\u0301lvu (a\u0301\u00f0renn summarste\u00f0gin), seinnu ha\u0301lvu (eftir summarste\u00f0gin) ella fyri alt kappingara\u0301ri\u00f0."}, {"text_idx": "#000033", "text": "Hava gentur loyvi\u00f0 at sp\u00e6la vi\u00f0 i\u0301 dreingjakappingum? Ja, ta\u00f0 er loyvt gentum at luttaka i\u0301 \u00f8llum dreingjakappingunum. Ta\u00f0 er ikki ney\u00f0ugt at s\u00f8kja um undantaksloyvi til hetta."}, {"text_idx": "#000034", "text": "Hvussu no\u0301gvar dystir kann ein sp\u00e6lari sp\u00e6la hv\u00f8rt umfar? U\u0301tgangsst\u00f8\u00f0i\u00f0 er, at ein sp\u00e6lari bara kann sp\u00e6la ein dyst hv\u00f8rt leikumfar. Men fleiri undant\u00f8k eru til hetta. Ongin kann sp\u00e6la meira enn tveir dystir hv\u00f8rt leikumfar."}, {"text_idx": "#000035", "text": "Um svari\u00f0 er NEI: Sp\u00e6larin kann sp\u00e6la tveir dystir sama leikdag. Aldurin a\u0301 sp\u00e6laranum er avgerandi fyri, hv\u00f8rjum deildum, hesir ba\u0301\u00f0ir dystir kunnu sp\u00e6last. To\u0301 kann sp\u00e6lari, sum byrja\u00f0i inni i\u0301 Betri Deildini, ikki sp\u00e6la vi\u00f0 U21 sama leikdag."}, {"text_idx": "#000036", "text": "Aldurin er avgerandi fyri, um ein sp\u00e6lari kann sp\u00e6la fleiri dystir hv\u00f8rt leikumfar."}, {"text_idx": "#000037", "text": "Hvat merkir ta\u00f0, at h\u00e6gsta deildin roknast fyri at hava sp\u00e6lt fyrst?"}, {"text_idx": "#000038", "text": "I\u0301 kappingarreglunum er fri\u0301ggjadagur, leygardagur, sunnudagur og ma\u0301nadagur at rokna sum ein leikdagur, me\u00f0an ty\u0301sdagur, mikudagur og ho\u0301sdagur ver\u00f0ur rokna\u00f0ur sum ein leikdagur."}, {"text_idx": "#000039", "text": "Hetta merkir, at um tvey ella fleiri li\u00f0 hja\u0301 sama felag sp\u00e6la i\u0301 ti\u0301\u00f0arskei\u00f0inum fri\u0301ggjadag til ma\u0301nadag, so ver\u00f0ur h\u00e6gsta deildin rokna\u00f0 sum at hava sp\u00e6lt fyrst, og si\u0301\u00f0ani l\u00e6gra deildin. Hetta, uttan mun til, hvussu li\u00f0ini hava sp\u00e6lt."}, {"text_idx": "#000040", "text": "GG! Hetta er to\u0301 ikki galdandi, ta\u0301 teljast skal, hvussu no\u0301gvar dystir sp\u00e6larin hevur sp\u00e6lt sama leikdag. Ta\u0301 ver\u00f0ur hugt eftir ra\u00f0fylgjuni av dystunum."}, {"text_idx": "#000041", "text": "Eru serligar reglur galdandi fyri U21 deildina? Ja, ein serlig avmarking er i\u0301 reglunum fyri flyting millum Betri deildina hja\u0301 monnum og U21 deildina. Ein sp\u00e6lari, sum byrjar inni i\u0301 Betri deildini, kann ikki sama umfar sp\u00e6la vi\u00f0 U21. Hetta er ikki galdandi, um leikarin byrjar a\u0301 bonkinum i\u0301 Betri deildini."}, {"text_idx": "#000042", "text": "D\u00d8MI (sp\u00e6larin fyltur 21 a\u0301r tann 1. januar i\u0301 kappingara\u0301rinum):"}, {"text_idx": "#000043", "text": "Sp\u00e6larin byrjar a\u0301 v\u00f8llinum leygardag i\u0301 dysti i\u0301 Betri deildini hja\u0301 monnum. Hesin sp\u00e6larin hevur loyvi at sp\u00e6la vi\u00f0 1. deild hja\u0301 felagnum, uttan at ta\u00f0 er ney\u00f0ugt, at hann situr ein dyst yvir."}, {"text_idx": "#000044", "text": "Av ti\u0301, at sp\u00e6larin byrja\u00f0i inni i\u0301 Betri deildini, kann hann ikki sp\u00e6la fyri U21 sama leikdag."}, {"text_idx": "#000045", "text": "Eru serligar avmarkingar i\u0301 ni\u00f0urflyting av sp\u00e6larum i\u0301 endanum av kappingini? Ja, ta\u00f0 eru serligar avmarkingar vi\u00f0vi\u0301kjandi ni\u00f0urflyting av sp\u00e6larum eftir at fjo\u0301r\u00f0seinasti dysturin er sp\u00e6ldur i\u0301 l\u00e6gru deildini. Ta\u0301 ber ikki til at flyta sp\u00e6larar ni\u00f0ur fra\u0301 h\u00e6gri til l\u00e6gri deild, to\u0301 eru fylgjandi sp\u00e6larar undantiknir:"}, {"text_idx": "#000046", "text": "\u2013 Sp\u00e6lari, sum ikki var fyltur 21 a\u0301r tann 1. januar i\u0301 kappingara\u0301rinum\u2013 Sp\u00e6lari, sum hevur sp\u00e6lt tri\u0301ggjar (3) ella f\u00e6rri dystir i\u0301 h\u00e6gru deildini"}, {"text_idx": "#000047", "text": "Er talan um sp\u00e6lara, sum sp\u00e6ldi si\u0301n seinasta dysti i\u0301 h\u00e6gru deildini sama leikdag, ella a\u0301\u00f0renn l\u00e6gra deildin sp\u00e6ldi si\u0301n fjo\u0301r\u00f0seinasta dyst, ver\u00f0ur hesin ikki fevndur av reglunum."}, {"text_idx": "#000048", "text": "N\u00e6r ver\u00f0ur ein sp\u00e6lari rokna\u00f0ur fyri at hava sp\u00e6lt? Ein sp\u00e6lari ver\u00f0ur mettur at hava sp\u00e6lt, ta\u0301 hann kemur a\u0301 v\u00f8llin. Ta\u00f0 vil siga, um hann ver\u00f0ur innskiftur ella byrjar inni. Ein sp\u00e6lari, sum situr a\u0301 bonkinum allan dystin, ver\u00f0ur ikki mettur at hava sp\u00e6lt dystin."}, {"text_idx": "#000049", "text": "I\u0301 teimum deildum, har loyvt er at bru\u0301ka flu\u0301gvandi u\u0301tskifting, vera allir sp\u00e6lararnir mettir at hava sp\u00e6lt (eisini teir, sum byrja dystin a\u0301 bonkinum)."}, {"text_idx": "#000050", "text": "Hv\u00f8rji kr\u00f8v eru til sa\u0301ttma\u0301lar, i\u00f0 ver\u00f0a latnir inn til FSF?"}, {"text_idx": "#000051", "text": "Fyrst og fremst er krav, at standard yrkisleikaraavtalan hja\u0301 FSF ver\u00f0ur bru\u0301kt."}, {"text_idx": "#000052", "text": "Ta\u00f0 er ikki loyvt at kny\u0301ta onnur skj\u00f8l at sa\u0301ttma\u0301lanum, og ei heldur er loyvt at gera broytingar i\u0301 tekstinum i\u0301 standardsa\u0301ttma\u0301lanum (t.d. at strika tekst u\u0301t og/ella leggja tekst afturat)."}, {"text_idx": "#000053", "text": "Allir teigar i\u0301 sa\u0301ttma\u0301lanum skulu vera u\u0301tfyltir, og sa\u0301ttma\u0301lin skal vera undirskriva\u00f0ur av ba\u0301\u00f0um p\u00f8rtum. Hv\u00f8r si\u0301\u00f0a i\u0301 sa\u0301ttma\u0301lanum skal eisini vera undirskriva\u00f0."}, {"text_idx": "#000054", "text": "Sa\u0301ttma\u0301lin skal i\u0301 minsta lagi vera galdandi til endan av einum kappinga\u0301ri, og sa\u0301ttma\u0301lin kann i\u0301 mesta lagi vera galdandi i\u0301 5 a\u0301r."}, {"text_idx": "#000055", "text": "Sp\u00e6larin skal hava i\u0301 minsta lagi eina ma\u0301na\u00f0arliga bruttol\u00f8n upp a\u0301 kr. 300,00 pr. i\u0301rokna\u00f0 pensjo\u0301nsgj\u00f8ld."}, {"text_idx": "#000056", "text": "Eru serlig kr\u00f8v til sa\u0301ttma\u0301lan, um sp\u00e6larin er yngri enn 18 a\u0301r? Ja, um sp\u00e6larin er yngri enn 18 a\u0301r, eru fylgjandi kr\u00f8v galdandi:"}, {"text_idx": "#000057", "text": "\u2013 Sa\u0301ttma\u0301lin skal undirskrivast av foreldur / verja\u2013 Sa\u0301ttma\u0301lati\u0301\u00f0arskei\u00f0i\u00f0 kann ikki vera longur enn 3 a\u0301r"}, {"text_idx": "#000058", "text": "Hvat er avlei\u00f0ingin, um broytingar eru gj\u00f8rdar i\u0301 standard yrkisleikarasa\u0301ttma\u0301lanum? Um broytingar eru gj\u00f8rdar, ver\u00f0ur sa\u0301ttma\u0301lin ikki go\u0301\u00f0kendur av FSF. Sp\u00e6larin kann ta\u0301 ikki lo\u0301gliga umbo\u00f0a felagi\u00f0. Hetta er uttan mun til, hv\u00f8r broytingin er."}, {"text_idx": "#000059", "text": "Eru somu reglur galdandi fyri sa\u0301ttma\u0301lar til menn og kvinnur? Ja, somu reglur eru galdandi, ta\u0301 felag skrivar sa\u0301ttma\u0301la vi\u00f0 menn og kvinnur."}, {"text_idx": "#000060", "text": "Hvat gera vit, um vit ynskja at uppsiga sa\u0301ttma\u0301lan? Um felag og sp\u00e6lari eru samd um at uppsiga sa\u0301ttma\u0301lan, skal hetta gerast vi\u00f0 at bru\u0301ka serligt oy\u00f0ubla\u00f0, har treytirnar fyri uppso\u0301knina skulu framganga. Oy\u00f0ibla\u00f0i\u00f0 er at finna a\u0301 heimasi\u0301\u00f0uni hja\u0301 FSF."}, {"text_idx": "#000061", "text": "Hvat hendir vi\u00f0 einum sa\u0301ttma\u0301la, um li\u00f0i\u00f0 flytur ni\u00f0ur i\u0301 l\u00e6gri deild? U\u0301tgangsst\u00f8\u00f0i\u00f0 er, at sa\u0301ttma\u0301lin fer u\u0301r gildi, um li\u00f0i\u00f0 flytur ni\u00f0ur i\u0301 l\u00e6gri deild. Ta\u00f0 er to\u0301 m\u00f8guleiki fyri i\u0301 standard sa\u0301ttma\u0301lanum at avtala, at sa\u0301ttma\u0301lin heldur fram, um li\u00f0i\u00f0 flytur ni\u00f0ur. Hetta er a\u0301sett i\u0301 \u00a7 2 i\u0301 standard sa\u0301ttma\u0301lanum, har felagi\u00f0 skal seta \u201cflugubein\u201d, um sa\u0301ttma\u0301lin ikki skal fara u\u0301r gildi, um felagi\u00f0 flytur ni\u00f0ur."}, {"text_idx": "#000062", "text": "N\u00e6r f\u00e6r ein sp\u00e6lari leikbann fyri n\u00f8gd av gulum kortum? Ta\u00f0 er ymiskt fra\u0301 deild til deild, hvussu no\u0301gv gul kort geva leikbann: I\u0301 Betri deildini hja\u0301 monnum og 1. deild hja\u0301 monnum f\u00e6r sp\u00e6larin fyrsta leikbann, ta\u0301 hann hevur fingi\u00f0 4 gul kort."}, {"text_idx": "#000063", "text": "Leikbann ver\u00f0ur givi\u00f0 eftir fylgjandi tal av kortum:\u2013 4 gul kort\u2013 3 gul kort (samanlagt 7)\u2013 2 gul kort (samanlag 9)\u2013 2 gul kort (samanlagt 11)\u2013 1 gult kort (samanlagt 12)"}, {"text_idx": "#000064", "text": "Eftir hetta f\u00e6r sp\u00e6larin leikbann fyri hv\u00f8rt gula korti."}, {"text_idx": "#000065", "text": "I\u0301 hinum deildinum ver\u00f0ur leikbann givi\u00f0 eftir fylgjandi tal av kortum:\u2013 3 gul kort\u2013 2 gul kort (samanlagt 5)\u2013 2 gul kort (samanlagt 7)\u2013 1 gult kort (samanlagt 8)"}, {"text_idx": "#000066", "text": "Telja tey gulu kortini framvegis vi\u00f0, um ein sp\u00e6lari f\u00e6r tvey gul kort i\u0301 sama dyst, og harvi\u00f0 reytt kort? Um sp\u00e6lari f\u00e6r tvey gul kort i\u0301 sama dysti, og harvi\u00f0 reytt kort, ver\u00f0a gulu kortini ikki tald vi\u00f0 i\u0301 samla\u00f0a talinum av gulum kortum, men telja i\u0301sta\u00f0in sum eitt reytt kort."}, {"text_idx": "#000067", "text": "Er ta\u00f0 sama galdandi fyri venjarar? Nei, fyri venjarar er galdandi, at hesin f\u00e6r leikbann eftir:\u2013 3 gul kort\u2013 2 gul kort (samanlagt 5 gul kort)\u2013 1 gult kort (samanlagt 6 gul kort)"}, {"text_idx": "#000068", "text": "Eftir hetta f\u00e6r venjarin leikbann fyri hv\u00f8rt gula korti."}, {"text_idx": "#000069", "text": "Ver\u00f0ur eitt leikbann yvirf\u00f8rt til n\u00e6sta kappingara\u0301r? Leikbann, orsaka av gulum kortum, ver\u00f0ur ikki yvirf\u00f8rt, men leikbann, orsaka av rey\u00f0um korti (eisini um talan er um tvey gul kort i\u0301 sama dysti) ver\u00f0ur yvirf\u00f8rt til komandi kappingara\u0301r."}, {"text_idx": "#000070", "text": "Fylgir eitt leikbann vi\u00f0, um ein sp\u00e6lari flytur felag? Ja, um ein sp\u00e6lari hevur leikbann, ta\u0301 hann flytur felag, so flytir leikbanni vi\u00f0 til ny\u0301ggja felagi\u00f0. Si\u0301 annars brot frammanundan, hv\u00f8rji leikbann ver\u00f0a yvirf\u00f8rd millum kappingara\u0301r."}, {"text_idx": "#000071", "text": "F\u00e6r man eisini leikbann fyri tal av gulum kortum i\u0301 steypakappingini? Ja, um sp\u00e6lari, venjari ella lei\u00f0ari hava fingi\u00f0 tvey (2) gul kort i\u0301 steypakappingini, gevur hetta ein (1) dyst leikbann. Si\u0301 fleiri reglur um leikbann i\u0301 samband vi\u00f0 steypakappingini undir broti\u00f0 \u201cSteypakapping\u201d."}, {"text_idx": "#000072", "text": "Hvussu no\u0301gvar dystir leikbann gevur eitt reytt kort? U\u0301tgangsst\u00f8\u00f0i\u00f0 er alti\u0301\u00f0, at eitt reytt kort gevur ein (1) dyst leikbann. Vi\u00f0 st\u00f8\u00f0i i\u0301 \u201cVeglei\u00f0ing um leikbann\u201d ver\u00f0ur avgj\u00f8rt, um broti\u00f0 skal geva meira enn ein (1) dyst."}, {"text_idx": "#000073", "text": "Er man bara leikbanna\u00f0ur i\u0301 ti\u0301 deildini, i\u00f0 man fekk rey\u00f0a korti\u00f0? Leikbann fyri reytt kort er galdandi i\u0301 \u00f8llum deildum, i\u00f0 sp\u00e6larin kann sp\u00e6la vi\u00f0. Leikbanni\u00f0 skal eisini sitast yvir i\u0301 \u00f8llum deildunum, i\u00f0 sp\u00e6larin kann sp\u00e6la vi\u00f0. Si\u0301 n\u00e6rri undir \u201cn\u00e6r ein hevur siti\u00f0 yvir leikbann\u201d."}, {"text_idx": "#000074", "text": "N\u00e6r hevur sp\u00e6larin siti\u00f0 leikbann yvir? Ta\u0301 ein sp\u00e6lari f\u00e6r leikbann, er hetta galdandi i\u0301 fyrst komandi dysti (dystum), sum sp\u00e6larin annars lo\u0301gliga kundi sp\u00e6lt vi\u00f0."}, {"text_idx": "#000075", "text": "Um dysturin ver\u00f0ur u\u0301tsettur, hevur ein so framvegis siti\u00f0 yvir leikbann? Nei, leikbann ver\u00f0ur bara yvirsiti\u00f0, ta\u0301 dysturin ver\u00f0ur sp\u00e6ldur. Ta\u00f0 vil siga, at um dysturin til d\u00f8mis ver\u00f0ur u\u0301tsettur fyri ve\u00f0ur, so hevur sp\u00e6larin ikki siti\u00f0 leikbanni\u00f0 yvir."}, {"text_idx": "#000076", "text": "Ta\u00f0 er to\u0301 eitt undantak, um eitt li\u00f0 vinnur uttan dyst, ti\u0301 mo\u0301tst\u00f8\u00f0uli\u00f0i\u00f0 hevur givi\u00f0 avbo\u00f0. So ver\u00f0ur ta\u00f0 rokna\u00f0 sum, at ein sp\u00e6lari hja\u0301 li\u00f0num, i\u00f0 ikki gav avbo\u00f0, hevur yvirsiti\u00f0 leikbanni\u00f0. Sp\u00e6larar hja\u0301 li\u00f0num, i\u00f0 gav avbo\u00f0, vera ikki rokna\u00f0ir sum at hava siti\u00f0 yvir leikbann."}, {"text_idx": "#000077", "text": "Hvat um rey\u00f0a korti\u00f0 er givi\u00f0 i\u0301 steypakappingini og fyrst komandi dystur er i\u0301 landskappingini? Leikbann er alti\u0301\u00f0 galdandi i\u0301 fyrst komandi dysti hja\u0301 li\u00f0num. Um ein sp\u00e6lari f\u00e6r reytt kort i\u0301 landskappingini, og fyrst komandi dystur er i\u0301 steypakappingini, er leikbanni\u00f0 galdandi i\u0301 steypakappingini. Hetta er eisini galdandi hinvegin. Ta\u00f0 vil siga, at um sp\u00e6larin f\u00e6r reytt kort i\u0301 steypakappingini, og fyrst komandi dystur er i\u0301 landskappingini."}, {"text_idx": "#000078", "text": "Er ta\u00f0 sama galdandi, ta\u0301 leikbann er fyri n\u00f8gd av gulum kortum? Nei, ta\u0301 talan er um leikbann fyri n\u00f8gd av gulum kortum, ta\u0301 er leikbanni\u00f0 bara galdandi i\u0301 ti\u0301 deildini, i\u00f0 sp\u00e6larin hevur fingi\u00f0 kortini. Vi\u00f0komandi kann to\u0301 ikki sp\u00e6la vi\u00f0 l\u00e6gri deild, me\u00f0an hann situr leikbanni\u00f0 yvir."}, {"text_idx": "#000079", "text": "Loyvt er to\u0301 sp\u00e6lara at sp\u00e6la vi\u00f0 h\u00e6gri deild, me\u00f0an hann situr leikbanni\u00f0 yvir. Hetta merkir, at um vi\u00f0komandi hevur leikbann, ti\u0301 hann hevur fingi\u00f0 fy\u0301ra (4) gul kort i\u0301 1. deild hja\u0301 monnum, so hevur hann ikki loyvi\u00f0 at flyta ni\u00f0ur og sp\u00e6la vi\u00f0 2. ella 3. deild hja\u0301 felagnum, men loyvt er at sp\u00e6la vi\u00f0 i\u0301 Betri deildini."}, {"text_idx": "#000080", "text": "Er leikbann fra\u0301 ungdo\u0301msdystum eisini galdandi i\u0301 vaksnamannadeildum? U\u0301tgangsst\u00f8\u00f0i\u00f0 er, at leikbann i\u0301 ungdo\u0301msdeildini bara er galdandi i\u0301 ti\u0301 aldursbo\u0301lki, har sp\u00e6larin f\u00e6r reytt kort. Si\u0301 to\u0301 reglur ni\u00f0anfyri, um sp\u00e6larin f\u00e6r leikbann i\u0301 tri\u0301ggjar (3) dagar ella fleiri."}, {"text_idx": "#000081", "text": "Hetta merkir, at um ein sp\u00e6lari kann sp\u00e6la i\u0301 b\u00e6\u00f0i U17 og U21 hevur vi\u00f0komandi bara leikbann i\u0301 ti\u0301 aldursbo\u0301lkinum, i\u00f0 hann fekk rey\u00f0a korti\u00f0. Hetta sama er galdandi, um sp\u00e6larin hevur aldur til eisini at sp\u00e6la i\u0301 vaksnamannadeildini. Ta\u00f0 vil siga, at leikbann a\u0301virkar ikki lutt\u00f8kuna i\u0301 vaksnamannadeildini."}, {"text_idx": "#000082", "text": "Um sp\u00e6larin f\u00e6r leikbann i\u0301 tri\u0301ggjar (3) dagar ella fleiri, er leikbanni\u00f0 galdandi i\u0301 \u00f8llum deildum og aldursbo\u0301lkum, sum sp\u00e6larin kann sp\u00e6la vi\u00f0."}, {"text_idx": "#000083", "text": "N\u00e6r kann ein sp\u00e6la / luttaka lo\u0301gliga? Ta\u0301 sp\u00e6larin er skra\u0301settur og va\u0301tta\u00f0ur i\u0301 Comet, kann hann lo\u0301gliga sp\u00e6la fyri felagi\u00f0 (sja\u0301lvandi vi\u00f0 ti\u0301 fyrivarni, at sp\u00e6larin kann hava leikbann, ti\u0301 leikbann fylgir vi\u00f0, ta\u0301 hann skiftir felag)."}, {"text_idx": "#000084", "text": "Eru serlig kr\u00f8v til, n\u00e6r ein yrkisleikari kann sp\u00e6la? Ja, hesin kann i\u0301 fyrsta lagi sp\u00e6la lo\u0301gliga, ta\u0301 leikarasa\u0301ttma\u0301lin er go\u0301\u00f0kendur av FSF."}, {"text_idx": "#000085", "text": "Fyri at sp\u00e6la i\u0301 Betri deildini hja\u0301 monnum skal sp\u00e6larin hava sa\u0301ttma\u0301la."}, {"text_idx": "#000086", "text": "Eru serlig kr\u00f8v, ta\u0301 talan er um u\u0301tlendingar? Ja, kr\u00f8vini eru to\u0301 ymisk, um talan er um sp\u00e6larar u\u0301r nor\u00f0urlondum i\u0301 mun til onnur lond."}, {"text_idx": "#000087", "text": "Er vi\u00f0komandi u\u0301r nor\u00f0urlondum, er krav, at sa\u0301ttma\u0301lin er go\u0301\u00f0kendur av FSF (sama krav til f\u00f8royskar sp\u00e6larar), og harafturat er krav um avrit av bu\u0301sta\u00f0arva\u0301ttan, um sa\u0301ttma\u0301lin er longur enn 6 ma\u0301na\u00f0ar."}, {"text_idx": "#000088", "text": "Er talan um u\u0301tlending fra\u0301 \u00f8\u00f0rum londum, er krav, at sa\u0301ttma\u0301lin er go\u0301\u00f0kendur og avrit ver\u00f0ur sent av b\u00e6\u00f0i bu\u0301sta\u00f0arva\u0301ttan og arbei\u00f0s- og uppihaldsloyvi."}, {"text_idx": "#000089", "text": "Hv\u00f8rjir sp\u00e6larar eru fevndir av flytingarglugganum? Sp\u00e6lari, sum tann 1. januar i\u0301 kappingara\u0301rinum er fyltur 15 a\u0301r, kann bara flyta felag, me\u00f0an flytingargluggin er opin."}, {"text_idx": "#000090", "text": "Sp\u00e6larar, sum ikki eru fyltir 15 a\u0301r tann 1. januar i\u0301 kappingara\u0301rinum, kunnu flyta felag i\u0301 ti\u0301\u00f0arskei\u00f0inum fra\u0301 1. januar til og vi\u00f0 31. august."}, {"text_idx": "#000091", "text": "To\u0301 skal ein sp\u00e6lari hava havt leikaraloyvi i\u0301 sama felag i\u0301 i\u0301 minsta lagi 30 dagar, a\u0301\u00f0renn ny\u0301ggj flyting kann fara fram."}, {"text_idx": "#000092", "text": "Er mark fyri, hvussu no\u0301gv fel\u00f8g ein sp\u00e6lari kann umbo\u00f0a hv\u00f8rt kappingara\u0301r? Sp\u00e6larar kunnu i\u0301 mesta lagi sp\u00e6la dyst fyri tvey fel\u00f8g i\u0301 einum kappingara\u0301ri. Sp\u00e6lari kann to\u0301 vera skra\u0301settur i\u0301 trimum fel\u00f8gum i\u0301 einum kappingara\u0301ri\u00f0, men kann bara sp\u00e6lt dyst fyri tvey av teimum."}, {"text_idx": "#000093", "text": "N\u00e6r skal eitt loyvi\u00f0 flytast umvegis TMS skipanina hja\u0301 FIFA? Allar flytingar av loyvum (hetta er galdandi fyri b\u00f8rn, ung og vaksin), i\u00f0 ver\u00f0a flutt fra\u0301 u\u0301tlendskum felag til eitt f\u00f8royskt felag, skulu umvegis TMS."}, {"text_idx": "#000094", "text": "Flytingar millum f\u00f8roysk fel\u00f8g ver\u00f0a gj\u00f8rdar i\u0301 Comet."}, {"text_idx": "#000095", "text": "Les meira i\u0301 veglei\u00f0ing um leikaraflyting hja\u0301 FSF."}, {"text_idx": "#000096", "text": "N\u00e6r skal dystarti\u0301\u00f0spunkti\u00f0 vera a\u0301sett? I\u0301 seinasta lagi ty\u0301skv\u00f8ld skal heimali\u00f0i\u00f0 hava a\u0301sett ti\u0301\u00f0spunkt fyri dystir um vikuskifti\u00f0."}, {"text_idx": "#000097", "text": "Er talan um mi\u00f0vikudystir skal ti\u0301\u00f0spunkti\u00f0 vera a\u0301sett i\u0301 seinasta lagi tri\u0301ggjar dagar frammanundan. I\u0301 Betri deildini skal ti\u0301\u00f0spunkt vera a\u0301sett fy\u0301ra vikur frammanundan."}, {"text_idx": "#000098", "text": "Hvussu kann man bi\u00f0ja um at fa\u0301a dyst fluttan? Alt eftir um talan er um dyst, har FSF a\u0301setir do\u0301marar ella a\u00f0rar dystir, so er ymiskt, hvussu hetta skal handfarast."}, {"text_idx": "#000099", "text": "Dystir, har FSF setir do\u0301marar Til teir dystir, har FSF a\u0301setir do\u0301marar, skal flytingarskjali\u00f0 ny\u0301tast. Flytingarskjali\u00f0 skal vera u\u0301tfylt av ba\u0301\u00f0um fel\u00f8gunum og av do\u0301maranum, um hesin er a\u0301settur, a\u0301\u00f0renn skjali\u00f0 ver\u00f0ur sent til FSF."}, {"text_idx": "#000100", "text": "Flytingarskjali\u00f0 skal vera FSF i\u0301 hendi i\u0301 seinasta lagi sjey (7) dagar a\u0301\u00f0renn a\u0301setta leikdagin. Ta\u0301 talan er um framskundan av dysti, skal FSF hava fra\u0301bo\u00f0anina i\u0301 seinasta lagi sjey (7) dagar a\u0301\u00f0renn ny\u0301ggja leikdagin."}, {"text_idx": "#000101", "text": "Ny\u0301ggjur leikdagur \u2013 vi\u00f0 klokkuti\u0301\u00f0 \u2013 skal vera skriva\u00f0ur a\u0301 flytingarumb\u00f8nina, so eingin ivi er um, n\u00e6r ny\u0301ggjur leikdagur er."}, {"text_idx": "#000102", "text": "Dystir i\u0301 Betri Deildini hja\u0301 monnum og i\u0301 Betri Deildini hja\u0301 kvinnum ver\u00f0a framyvir ikki fluttir, uttan heilt serligar ors\u00f8kir (t.d. ta\u0301 talan er um dey\u00f0sfall ella jar\u00f0arfer\u00f0ir)."}, {"text_idx": "#000103", "text": "A\u00f0rar deildir Til hinar deildirnar skal ta\u00f0 vera avtala\u00f0 millum fel\u00f8gini, um dystur ver\u00f0ur fluttur/u\u0301tsettur. Flytingarskjali\u00f0 skal ver\u00f0a u\u0301tfylt av ba\u0301\u00f0um fel\u00f8gunum, a\u0301\u00f0renn skjali\u00f0 ver\u00f0ur sent til FSF."}, {"text_idx": "#000104", "text": "Hetta skal ver\u00f0a skrivliga va\u0301tta\u00f0 av ba\u0301\u00f0um p\u00f8rtum, a\u0301\u00f0renn upprunaliga a\u0301setta leikdagin, eins og tann ny\u0301ggi leikdagurin skal framganga a\u0301 flytingarumb\u00f8nini."}, {"text_idx": "#000105", "text": "Dystir fra\u0301 fyrru ha\u0301lvu eiga ikki at flytast yvirum summarste\u00f0gin, og allir dystir skulu vera sp\u00e6ldir, a\u0301\u00f0renn seinasta leikdag i\u0301 eini lagdari kapping, b\u00e6\u00f0i i\u0301 innlei\u00f0andi og i\u0301 endaumf\u00f8rum."}, {"text_idx": "#000106", "text": "Kann sp\u00e6lari umbo\u00f0a fleiri fel\u00f8g i\u0301 steypakappingini? Nei, ein sp\u00e6lari kann bara umbo\u00f0a eitt felag i\u0301 steypakappingini sama a\u0301r."}, {"text_idx": "#000107", "text": "F\u00e6r man leikbann fyri tal av gulum kortum i\u0301 steypakappingini? Ja, ta\u0301 ein sp\u00e6lari hevur fingi\u00f0 tvey (2) gul kort i\u0301 steypakappingini, f\u00e6r vi\u00f0komandi ein dyst leikbann."}, {"text_idx": "#000108", "text": "Um li\u00f0 ikki vinnur seg vi\u0301\u00f0ari i\u0301 steypakappingini, hvat hendir ta\u0301 vi\u00f0 gulu kortunum? Gulu kortini eru bara galdandi i\u0301 steypakappingini, ti\u0301 ver\u00f0a hv\u00f8rki leikbann ella kort flutt yvir i\u0301 landskappingina. Leikbann fyri reytt kort (eisini um talan er um tvey gul kort i\u0301 sama dysti) er galdandi i\u0301 fyrst komandi dysti hja\u0301 li\u00f0num, uttan mun til, um hesin er i\u0301 lands- ella steypakappingini."}, {"text_idx": "#000109", "text": "Ver\u00f0a \u00f8ll gul kort strika\u00f0i a\u0301\u00f0renn ha\u0301lvfinalurnar? Ja, a\u0301\u00f0renn fyrru ha\u0301lvfinluna (eisini um bara ein ha\u0301lvfinaludystur ver\u00f0ur sp\u00e6ldur) ver\u00f0a \u00f8ll gul kort strika\u00f0."}, {"text_idx": "#000110", "text": "Ver\u00f0a \u00f8ll gul kort strika\u00f0 a\u0301\u00f0renn steypafinalurnar? Nei, gul kort ver\u00f0a ikki strika\u00f0i a\u0301\u00f0renn steypfinalurnar."}, {"text_idx": "#000112", "text": "Hvussu no\u0301gv bo\u0301ltab\u00f8rn skulu vera til ein dyst? Heimafelagi\u00f0 hevur skyldu at u\u0301tvega i\u0301 minsta lagi seks (6) bo\u0301ltab\u00f8rn til dystir i\u0301 Betri Deildini hja\u0301 monnum og i\u0301 dystum um L\u00f8gmanssteypi\u00f0, og i\u0301 minsta lagi fy\u0301ra (4) bo\u0301ltab\u00f8rn i\u0301 1. deild hja\u0301 monnum og i\u0301 Betri Deildini og steypakappingini hja\u0301 kvinnum."}, {"text_idx": "#000113", "text": "Er aldursmark fyri, hv\u00f8rji kunnu vera bo\u0301ltab\u00f8rn? Bo\u0301ltadreingir/-gentur eiga ikki at vera yngri enn 11 a\u0301r"}, {"text_idx": "#000114", "text": "Skal heimali\u00f0i\u00f0 u\u0301tvega bo\u0301ltar til upphiting, og um ja, hvussu no\u0301gvar? Til t\u00e6r deildirnar, har FSF setir do\u0301marar, hevur heimali\u00f0i\u00f0 skyldu at u\u0301tvega u\u0301tili\u00f0num bo\u0301ltar til upphiting. Hesir bo\u0301ltar skulu vera sama slag sum dystarbo\u0301lturin. U\u0301tili\u00f0i\u00f0 skal hava i\u0301 minsta lagi a\u0301tta (8) bo\u0301ltar til upphiting."}, {"text_idx": "#000115", "text": "Hvussu no\u0301gvir sp\u00e6larar og lei\u00f0arar kunnu vera a\u0301 do\u0301marase\u00f0linum, og hvussu no\u0301gvar u\u0301tskiftingar eru loyvdar i\u0301 einum dysti? Ta\u00f0 er ymiskt fra\u0301 deild til deild, hvussu no\u0301gvir sp\u00e6larar kunna vera a\u0301 do\u0301marase\u00f0linum."}, {"text_idx": "#000116", "text": "Fyri barna- og ungdo\u0301mskappingar (U21 og yngri) s\u00e6st yvirlit a\u0301 si\u0301\u00f0u 17."}, {"text_idx": "#000117", "text": "Hvussu no\u0301gvar ste\u00f0gir kann man hava, fyri at gera u\u0301tskiftingar i\u0301 einum dysti? I\u0301 Betri deildini, 1. deild, 2. deild og i\u0301 3. deild hja\u0301 b\u00e6\u00f0i kvinnum og monnum er loyvt at gera upp til fimm (5) u\u0301tskiftingar. To\u0301 er bara loyvt hv\u00f8rjum li\u00f0i\u00f0 at hava tri\u0301ggjar (3) ste\u00f0gir til u\u0301tskifting."}, {"text_idx": "#000118", "text": "Telur ha\u0301lvleikurin sum ein ste\u00f0gur? Nei, ha\u0301lvleikurin ver\u00f0ur ikki rokna\u00f0ur sum ein ste\u00f0gur, ta\u0301 roknast skal, hvussu no\u0301gvar ste\u00f0gir, i\u00f0 li\u00f0i\u00f0 hevur bru\u0301kt."}, {"text_idx": "#000119", "text": "Um b\u00e6\u00f0i li\u00f0ini skifta u\u0301t samstundis, hvussu telur hesin ste\u00f0gurin ta\u0301? Um li\u00f0ini skifta u\u0301t samstundis, ver\u00f0ur hetta rokna\u00f0 sum ein ste\u00f0gur fyri hv\u00f8rt li\u00f0i."}, {"text_idx": "#000120", "text": "Kann man gera fleiri skiftingar, um dysturin fer i\u0301 longda leikti\u0301\u00f0? Ja, um talan er um ein steypakappingardyst, sum fer i\u0301 longda leikti\u0301\u00f0, so f\u00e6r hv\u00f8rt li\u00f0i:"}, {"text_idx": "#000121", "text": "\u2013 Eina eyka u\u0301tskifting (li\u0301ka miki\u00f0 um allar fimm eru framdar ella ikki) \u2013 Ein eyka ste\u00f0g til skifti\u00f0 \u2013 Harafturat kunnu li\u00f0ini gera skifti\u00f0, a\u0301\u00f0renn umdysturin byrjar og/ella i\u0301 ha\u0301lvleikinum i\u0301 umdystinum (uttan at hetta telur sum ein ste\u00f0gur)"}, {"text_idx": "#000122", "text": "Um eitt li\u00f0 ikki hevur ny\u0301tt allar fimm u\u0301tskiftingarnar i\u0301 \u201cvanliga\u201d dystinum, kunnu t\u00e6r ny\u0301tast i\u0301 umdystinum. Sama er galdandi fyri teir tri\u0301ggjar ste\u00f0girnar. Ta\u00f0 vil siga, um teir ikki eru ny\u0301ttir i\u0301 \u201cvanliga\u201d dystinum, kunnu teir ny\u0301tast i\u0301 umdystinum."}, {"text_idx": "#000123", "text": "N\u00e6r kann man bru\u0301ka flu\u0301gvandi u\u0301tskifting? I\u0301 fo\u0301tbo\u0301ltslo\u0301gini er a\u0301sett, at loyvt er at bru\u0301ka flu\u0301gvandi u\u0301tskifting i\u0301 barna-, ungdo\u0301ms- og old boys/old girls kappingum. Hetta merkir, at i\u0301 \u00f8llum \u00f8\u00f0rum deildum eru vanligu reglurnar fyri u\u0301tskifting galdandi."}, {"text_idx": "#000124", "text": "Ber til at gera broytingar a\u0301 do\u0301marase\u00f0linum, aftana\u0301 at hann er latin inn? Ja, um ein sp\u00e6lari, i\u00f0 stendur til at byrja, men av onkrari ors\u00f8k ikki er f\u00f8rur fyri at byrja dystin, kann ein av eykaleikarunum, i\u00f0 longu er skra\u0301settur a\u0301 do\u0301marase\u00f0linum, byrja i\u0301sta\u00f0in."}, {"text_idx": "#000125", "text": "U\u0301tskifti sp\u00e6larin hevur ikki loyvi at sita a\u0301 bonkinum ella ver\u00f0a a\u0301 tekniska \u00f8kinum undir dystinum."}, {"text_idx": "#000126", "text": "Hetta ver\u00f0ur ikki rokna\u00f0 sum ein u\u0301tskifting. Ein ny\u0301ggjur sp\u00e6lari kann ver\u00f0a settur a\u0301 do\u0301marase\u00f0ilin sum eykaleikari. Broytingar a\u0301 do\u0301marase\u00f0linum, aftana\u0301 at hann er innlatin, kunna bara avgrei\u00f0ast av do\u0301marabo\u0301lkinum. Li\u00f0, sum ynskja at gera broytingar, mugu ti\u0301 seta seg i\u0301 samband vi\u00f0 do\u0301marabo\u0301lkin."}, {"text_idx": "#000127", "text": "Kann ein og hv\u00f8r standa a\u0301 do\u0301marase\u00f0ilinum sum l\u00e6kni? Nei, fyri at ein perso\u0301nur skal kunna standa a\u0301 do\u0301marase\u00f0ilinum l\u00e6kni, skal hesin vera skra\u0301settur sum l\u00e6kni i\u0301 Comet. Fyri at fa\u0301a skra\u0301sett ein l\u00e6kna i\u0301 Comet, skal skra\u0301setingin go\u0301\u00f0kennast av FSF. Hetta er fyri at tryggja, at skra\u0301settir l\u00e6knar i\u0301 Comet veruliga hava l\u00e6knau\u0301tbu\u0301gving."}, {"text_idx": "#000129", "text": "U9 GenturLeikarar f\u00f8ddir millum 1. januar 2014 og 31. desember 2015"}, {"text_idx": "#000130", "text": "U11 GenturLeikarar f\u00f8ddir millum 1. januar 2012 og 31. desember 2013"}, {"text_idx": "#000131", "text": "U16 GenturLeikarar f\u00f8ddir millum 1. januar 2007 og 31. desember 2009"}, {"text_idx": "#000132", "text": "U7 DreingirLeikarar f\u00f8dddir 1. januar 2016 ella seinni"}, {"text_idx": "#000136", "text": "Hvat hendir, um li\u00f0 ikki m\u00f8tir til dyst?"}, {"text_idx": "#000137", "text": "Ni\u00f0anfyri s\u00e6st yvirlit yvir, hv\u00f8r avlei\u00f0ingin er, um li\u00f0 ikki m\u00f8ta til dyst."}, {"text_idx": "#000138", "text": "Er talan um Betri deildina hja\u0301 monnum er ta\u00f0 loyvisnevndin, i\u00f0 tekur avger\u00f0 um, hv\u00f8r avlei\u00f0ingin skal vera, um li\u00f0i\u00f0 ver\u00f0ur tiki\u00f0 u\u0301r kappingini."}, {"text_idx": "#000139", "text": "Kann man taka li\u00f0 u\u0301r kappingini, og hv\u00f8r er avlei\u00f0ingin av hesum? Ja, ta\u00f0 ber til at taka li\u00f0 u\u0301r kappingini, men hevur hetta vi\u00f0 s\u00e6r fi\u0301ggjarligar og i\u0301tro\u0301ttarligar avlei\u00f0ingar."}, {"text_idx": "#000140", "text": "Hv\u00f8rjar avlei\u00f0ingar f\u00e6r ta\u00f0, um man tekur li\u00f0i\u00f0 u\u0301r kappingini? Avlei\u00f0ingin er tann sama, um li\u00f0i\u00f0 ver\u00f0ur tiki\u00f0 u\u0301r kappingini, sum ta\u0301 li\u00f0 ver\u00f0a koyrd u\u0301r kappingini. Omanfyri s\u00e6st eitt yvirlit yvir, hv\u00f8r revsingin er, ta\u0301 li\u00f0i\u00f0 ver\u00f0ur koyrt u\u0301r kappingini."}, {"text_idx": "#000142", "text": "Hvat hendir vi\u00f0 stigunum, um eitt li\u00f0 fer u\u0301r kappingini? Um meira enn helvtin av dystunum i\u0301 kappingini eru sp\u00e6ldir, ver\u00f0a stigini standandi. Um helvitin ella minni av kappingin er sp\u00e6ld, ver\u00f0a stigini strika\u00f0."}, {"text_idx": "#000143", "text": "Hvat hendir vi\u00f0 restini av dystunum hja\u0301 li\u00f0num, i\u00f0 fer u\u0301r kappingini? Um meira enn helvtin av dystunum i\u0301 kappingini eru sp\u00e6ldir, ver\u00f0ur li\u00f0i d\u00f8mt at tapa i\u0301restandi dystirnar 3-0. Er helvtin ella minni av kappingini sp\u00e6ld, ver\u00f0a dystirnir strika\u00f0ir."}, {"text_idx": "#000144", "text": "Ber til at melda li\u00f0 til aftana\u0301 at tilmeldingarfrestin er farin? Um leikskra\u0301in loyvir ti\u0301, og pla\u0301ss er i\u0301 deildini, er m\u00f8guleiki at melda li\u00f0 til aftana\u0301 at tilmeldingarfreistin er farin. M\u00f8guleiki kann eisini vera fyri, at eitt li\u00f0 kann avloysa anna\u00f0 li\u00f0, i\u00f0 ynskir at taka seg u\u0301r kappingini."}, {"text_idx": "#000145", "text": "Kostna\u00f0urin at melda li\u00f0 til aftana\u0301 at tilmeldingarfreistin er farin er 1.000 kro\u0301nur."}, {"text_idx": "#000146", "text": "I\u0301 hv\u00f8rjum deildum er krav, at do\u0301marase\u00f0il skal ny\u0301tast? Fra\u0301 U13 og eldri er krav, at b\u00e6\u00f0i li\u00f0ini hava u\u0301tfylt do\u0301marase\u00f0ilin a\u0301 Comet, a\u0301\u00f0renn dysturin byrjar."}, {"text_idx": "#000147", "text": "N\u00e6r skal man hava u\u0301tfylt do\u0301marase\u00f0ilin i\u0301 Comet? Ta\u00f0 er ymistk fra\u0301 deild til deild, n\u00e6r do\u0301marase\u00f0ilin skal vera u\u0301tfyltur i\u0301 Comet."}, {"text_idx": "#000148", "text": "\u2013 Betri deildin: 75 min. a\u0301\u00f0renn dystarbyrjan \u2013 1. deild, 2. deild og U21: 60 min. a\u0301\u00f0renn dystarbyrjan \u2013 A\u00f0rar deildir: 30 min. a\u0301\u00f0renn dystarbyrjan"}, {"text_idx": "#000149", "text": "Hv\u00f8r kann u\u0301tfylla do\u0301marase\u00f0ilin i\u0301 Comet? Hv\u00f8rt felag hevur ein \u201ch\u00f8vu\u00f0sbru\u0301kara\u201d av Comet og hesin gevur venjarum og \u00f8\u00f0rum atgongd til Comet, sum si\u0301\u00f0ani kunna u\u0301tfylla do\u0301marase\u00f0lar i\u0301 Comet."}, {"text_idx": "#000150", "text": "Um ein sp\u00e6lari er t\u00f8kur i\u0301 Comet, merkir hetta so, at vi\u00f0komandi lo\u0301gliga kann sp\u00e6la? Nei, u\u0301tgangst\u00f8\u00f0i\u00f0 er, at teir sp\u00e6larar, sum eru t\u00f8kir i\u0301 Comet, lo\u0301gliga kunna sp\u00e6la, men av ti\u0301, at kappingarreglurnar loyva fleiri undant\u00f8kum, er ikki alti\u0301\u00f0, at Comet kann taka h\u00e6dd fyri undant\u00f8kunum."}, {"text_idx": "#000151", "text": "Ta\u00f0 er ti\u0301 alti\u0301\u00f0 a\u0301byrgdin hja\u0301 fel\u00f8gnum at tryggja s\u00e6r, hv\u00f8rjir sp\u00e6larar lo\u0301gliga kunna sp\u00e6la."}, {"text_idx": "#000152", "text": "Hvi\u0301 skulu u\u0301rslitini skra\u0301setast i\u0301 Comet, ta\u0301 hesi ikki si\u0301ggjast aftur a\u0301 heimasi\u0301\u00f0uni hja\u0301 FSF? Ho\u0301ast u\u0301rslitini ikki eru sjo\u0301nlig a\u0301 fsf.fo/Comet, so ver\u00f0ur hetta bru\u0301kt, ta\u0301 li\u00f0ini skulu styrkismetast. Endama\u0301li\u00f0 vi\u00f0 hesum er at tryggja, at \u00f8ll li\u00f0 fa\u0301a javna mo\u0301tst\u00f8\u00f0u."}, {"text_idx": "#000153", "text": "Hvat hendir um man ikki skra\u0301setir u\u0301rslit i\u0301 Comet? Um u\u0301rsliti\u00f0 ikki ver\u00f0ur skra\u0301sett i\u0301 Comet, ver\u00f0ur dysturin rokna\u00f0ur sum ikki sp\u00e6ldur. Avlei\u00f0ingin av hesum er, at heimali\u00f0i\u00f0 f\u00e6r eina bo\u0301t upp a\u0301 300 kro\u0301nur fyri hv\u00f8nn dyst/kapping."}, {"text_idx": "#000154", "text": "Kann man senda u\u0301rslitini inn til FSF umvegis teldupost ella a\u0301 annan ha\u0301tt? Nei, fra\u0301 1. januar 2023 skulu \u00f8ll u\u0301rslit skra\u0301setast i\u0301 Comet."}, {"text_idx": "#000155", "text": "Um tu\u0301 hevur avbjo\u0301\u00f0ingar vi\u00f0 at skra\u0301seta u\u0301rslitini er m\u00f8guleiki at seta seg i\u0301 samband vi\u00f0 mo\u0301tt\u00f8kuna ella vakttelefonina hja\u0301 Fo\u0301tbo\u0301ltssambandi F\u00f8roya."}, {"text_idx": "#000158", "text": "S\u00f8ganLimafel\u00f8gNevndirFyrisitinginSamskipararLo\u0301gir og reglurFo\u0301tbo\u0301ltslo\u0301gin 2023Veglei\u00f0ing til Comet (PDF)Ti\u0301\u00f0indabr\u00e6vDa\u0301tuverndarpolitikkur"}, {"text_idx": "#000159", "text": "Vit ny\u0301ta cookies a\u0301 okkara si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000160", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000161", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000163", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000164", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000166", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000167", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000168", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}, {"text_idx": "#000169", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000170", "text": "Les meira um okkara cookie politikk her"}]